**Neverwas – Satumaa** (engl. *Neverwas*) on vuonna 2005 ensi-iltansa saanut Joshua Michael Sternin ohjaama ja käsikirjoittama yhdysvaltalais-kanadalainen fantasiaelementtejä sisältävä jännitysdraamaelokuva. Elokuvan pääosia tähdittävät Aaron Eckhart, Ian McKellen, Brittany Murphy, William Hurt, Nick Nolte, Alan Cumming ja Jessica Lange. *Neverwas – Satumaa* on ohjaaja Sternin ohjausdebyytti.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Huippupsykiatri Zach Riley (Aaron Eckhart) pääsee töihin yksityiseen Millwoodin psykiatriseen hoitolaitokseen, jossa hänen menestynyt lastenkirjailijaisänsä T. L. Pierson (Nick Nolte) oli hoidettavana ennen kuin teki itsemurhan 25 vuotta sitten. Millwoodissa Riley tutustuu isänsä hyvin tunteneeseen potilaaseen Gabriel Finchiin (Ian McKellen). T. L. Piersonin luomasta fantasiamaailmasta paljon tietävän Gabriel Finchin avulla Riley alkaa selvittää totuutta menneisyydestä ja isästään. Salaisuuksien tullessa päivän valoon Riley tarvitsee lapsuudenystävänsä Maggie Paigen (Brittany Murphy) apua.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Aaron Eckhart  | … |  Zach Riley
  |
|  Ian McKellen  | … |  Gabriel Finch
  |
|  Brittany Murphy  | … |  Maggie Paige
  |
|  William Hurt  | … |  tohtori Peter Reed
  |
|  Nick Nolte  | … |  T. L. Pierson
  |
|  Alan Cumming  | … |  Jake
  |
|  Jessica Lange  | … |  Katherine Pierson
  |
|  Vera Farmiga  | … |  Eleana
  |
|  Bill Bellamy  | … |  Martin Sands
  |
|  Michael Moriarty  | … |  Dick
  |
|  Ken Roberts  | … |  Terrence
  |
|  Cynthia Stevenson  | … |  Sally
  |
|  Lorena Gale  | … |  Judy
  |

Tuotanto
--------

*Neverwas – Satumaa* kuvattiin syksyllä vuonna 2004. Elokuva kuvattiin Nelsonin ja Vancouverin kaupungeissa Kanadan Brittiläisessä Kolumbiassa.

Julkaisu ja vastaanotto
-----------------------

*Neverwas – Satumaa* sai ensi-iltansa Kanadassa Toronton elokuvajuhlilla 9. syyskuuta vuonna 2005. Elokuvaa esitettiin myös Yhdysvaltain elokuvajuhlilla, muun muassa Newport Beachin elokuvajuhlilla 20. huhtikuuta vuonna 2006. *Neverwas – Satumaa* pääsi teatterilevitykseen vain Bulgariassa ja Malesiassa vuonna 2006. Bulgariassa ja Malesiassa elokuva tuotti yhteensä noin 12 000 dollaria. Muuten elokuva julkaistiin suoraan DVD:lle; muun muassa Yhdysvalloissa 3. heinäkuuta 2007 ja Suomessa 11. maaliskuuta 2009.

Elokuvalla on Rotten Tomatoes -sivustolla 14 prosentin "mätä" arvosana, joka perustuu seitsemään arvosteluun, joista yksi on positiivinen ja kuusi negatiivisia.

Lähteet
-------

1. 1 2  NEVERWAS (2005) *tcm.com*. TCM.com. Viitattu 5.3.2014. (englanniksi)
2. ↑  Releases for Neverwas *allmovie.com*. Allmovie.com. Viitattu 5.3.2014. (englanniksi)
3. ↑  Neverwas (2005) *rottentomatoes.com*. Rottentomatoes.com. Viitattu 5.3.2013. (englanniksi)

Aiheesta muualla
----------------

* *Neverwas – Satumaa* Internet Movie Databasessa. (englanniksi)
* *Neverwas – Satumaa* Elonetissä.
* *Neverwas – Satumaa* AllMoviessa. (englanniksi)
* *Neverwas – Satumaa* Rotten Tomatoesin sivuilla (englanniksi)
* *Neverwas – Satumaa* TCM Movie Databasessa (englanniksi)
* *Neverwas – Satumaa* -elokuvan arvostelu *The New York Timesin* sivuilla (englanniksi)